# Internasjonal lansering av ny TYPO3-guidebok

Lansert 20. desember 2020. Tilgjengelig på papir og som e-bok.

TYPO3-prosjektet lanserer en omfattende begynnerguide for webpublisering med TYPO3 CMS. Boken utgis av New York-forlaget Apress og meningen er at guideboken skal fremme bruken av dette profesjonelle open source-baserte publiseringssystemet for nettsteder.

**Baar, Sveits, 20. desember 2020**

TYPO3 er svært populært i Sentral-Europa, hvor det brukes til webapplikasjoner for store merkevarer, universiteter og offentlig sektor. Boken er rettet mot utviklere og ledere i webindustrien, og tar dem med på de første stegene til å bruke TYPO3 CMS og å bygge opp og drive en bedrift rundt systemet. TYPO3-foreningen initierte prosjektet i samarbeid med kommunikasjonsspesialisten Open Strategy Partners, som har spesialkompetanse innen open source-prosjekter.

## The TYPO3 Guidebook: Understand and Use TYPO3 CMS

*The TYPO3 Guidebook: Understand and Use TYPO3 CMS* inneholder alt en trenger å vite for å begynne å bruke TYPO3, inkludert en introduksjon til miljøet, dokumentasjonen og hvor man finner hjelp. Den er et ideelt sted å starte for nybegynnere som ønsker å lære om webpublisering og hvordan man bygger opp en bedrift rundt et profesjonelt CMS-system. Boken inneholder ti praktiske guider med gjennomtestede kodeeksempler basert på nyeste long term support-versjon av TYPO3.

**Olivier Dobberkau, styreleder i TYPO3 Association**, sier: “TYPO3 er en samtale hvor alle kan bidra. Med denne guideboken introduserer vi en ny generasjon til miljøet vi har skapt rundt åpen kildekode.”

Boken kan bestilles trykt og som e-bok fra de fleste bokhandler, men også fra Apress, Amazon, og Barnes and Noble.

## En felles dugnadsinnsats

Forfatterne Felicity Brand, Jeffrey A. McGuire og Heather McNamee har samarbeidet med mer enn 30 eksperter fra TYPO3-miljøet i arbeidet med denne boken.

**Medforfatter Felicity Brand:** “Å arbeide med temaeksperter fra TYPO3-miljøet har vært en fantastisk læringsopplevelse for meg,” sier Felicity begeistret. “Jeg opplevde kjernen av hvordan open source-bevegelsen verdsetter deling og det å hjelpe hverandre.”

**Medforfatter Heather McNamee** oppsummerer: “Listen over bidragsytere inkluderer utviklere, prosjektledere, designere og ledere fra IT-byråer. Det har vært en glede og et privilegium å kunne forene så mye kunnskap i denne boken.”

**Medgrunnlegger og partner i OSP, Jeffrey A. McGuire**, sier: “TYPO3-prosjektet har gjort et bra arbeid opp gjennom årene og har høy relevans for dagens digitale næringsliv. Systemets grundighet, innholdsstruktur, pålitelige oppdateringssyklus, ubersværlige oppgraderinger og imponerende kundeliste i enterprisemarkedet sidestiller det med andre og mer velkjente CMS-er. Jeg er glad for å kunne hjelpe mennesker med det første steget inn i dette open source-prosjektet og håper denne boken kan fungere som en god oversikt over TYPO3.

**Olivier Dobberkau, styreleder i TYPO3 Association** legger til: “Miljøet rundt TYPO3 er åpent og hjertlig. Alle er ivrige etter å dele sine opplevelser. Denne boken er et bevis på det flotte miljøet som finnes rundt TYPO3 og alt vi har fått til sammen.”

## Om TYPO3 CMS

TYPO3 er et publiseringssystem for nettsider skrevet i PHP. Prosjektet startet i Danmark mot slutten av 1990-tallet. Systemet er spesielt utbredt i den tysktalende delen av Europa, og opplever økende popularitet i andre land og regioner – inkludert Australia, Sentral-Afrika, India og USA. Store merkevarer, som **TUI**, **Pearson**, **Sony** og **Sixt**, bruker TYPO3. CMS-systemet passer også godt inn i høyere utdanning, samt offentlig og privat sektor.

Viktige funksjoner inkluderer:

* Et intuitivt redigeringsgrensesnitt med innhold organisert i en hierarkisk trestruktur.
* Lettilpassede innholdsblokker som hjelper redaktørene med å lage strukturert innhold i alle formater.
* Åpne standarder og API-er for sømløs integrasjon med tredjeparts programvare.
* Hastighet og massiv skalerbarhet for profesjonell bruk.

## Om Open Strategy Partners og forfatterne

**Open Strategy Partners (OSP)** forteller historiene som forbinder kundenes teknologi med verdien den leverer. De tilbyr strategi, markedsføring og kommunikasjon for teknologiske organisasjoner med spesielt fokus på åpen kildekode. **Felicity Brand** bor og arbeider i Melbourne, Australia. Hun er en profesjonell tekstforfatter for teknologisk sakprosa – alt fra brukerstøttemanualer, versjonsmerknader og bedriftsinterne webinarer til webinnhold og rapporter. **Heather McNamee** er en profesjonell IT-kommunikator med M.Sc. i læring og teknologi. Hun hjelper rett målgruppe med å finne, lære om og få mest ut av produktene de liker å bruke. **Jeffrey A. “jam” McGuire** er partner og grunnlegger av Open Strategy Partners. Han bygger på mer enn et dusin års erfaring i møtepunktet mellom open source-programvare, næringsliv og kultur.

## Om TYPO3 Association og TYPO3 GmbH

**TYPO3 Association** er en ideell forening som koordinerer og finansierer den langsiktige utviklingen av TYPO3 CMS som gratis programvare. TYPO3 Association er en forening basert på sveitsisk lovgivning. Den ble grunnlagt av TYPO3-miljøet i november 2004 og har hovedsete i Baar, ZG, Sveits. TYPO3-foreningen er politisk og religiøst nøytral. Mer informasjon om medlemmer, mål og finansieringsmulighet finnes på: [typo3.org/project/association](https://typo3.org/project/association)

TYPO3 GmbH er et selskap grunnlagt av TYPO3-foreningen for å tilby støttetjenester og for å håndtere utviklingen av programvaren TYPO3 CMS. Mer om TYPO3-selskapet finnes på [typo3.com](https://typo3.com/).

## Om Apress

Apress er et New York-basert forlag med vekt på å møte informasjonsbehovet hos IT-profesjonelle, utviklere og teknologientusiaster verden rundt. Det er en del av Springer Publishing.

## Kontaktinformasjon

### Pressekontakt og omtaleeksemplar

For press inquiries or to request a complimentary copy for review purposes, contact Apress.

For henvendelser fra pressen eller for å få tilsendt et omtaleeksemplar, vennligst kontakt Apress.

**Liz Arcury**

liz.arcury@apress.com

### Intervjuforespørsler

Kontakt Open Strategy Partners for intervjuforespørsler.

press@openstrategypartners.com

### Spørsmål om TYPO3

Ta kontakt med TYPO3 GmbH ved spørsmål om TYPO3 CMS.

**Marco Tiel**

Telefon: +49 211 205436-46

E-post: press@typo3.com